عه‌بدولمهدى له‌ كۆنگره‌يگ رووژنامه‌نويسى دوياى دانيشتنى وه‌ل حكومه‌ته‌يل ناوچه‌يى ئه‌را تاوتويكردن مه‌سه‌يل په‌يوه‌س وه‌ جيوازكردن ده‌سڵاته‌يل ئه‌را پاريزگايه‌يل به‌رهه‌مهاوه‌ر نه‌فت ك(شه‌فه‌ق نيوز)ئاگادارى بوى، وت: شاند هه‌رێم كوردستان له‌ سه‌ردانى ئه‌را به‌غدا بيجگه‌ مه‌ره‌له‌ى بودجه‌ى 2016 باس له‌ ريككه‌فتن نه‌فتى ئمزاكرياگ ناونى حكومه‌ت هه‌رێم و حكومه‌ت ناوه‌ندى به‌غدايش ئه‌كا.
جى باسه‌، ئه‌و ريككه‌فتن نه‌فتيه‌ له‌ناونى هه‌ولێر و به‌غدا ك له‌وه‌خت دامه‌زرانن حكومه‌ت ئيسه‌ى عراقى ئمزا كريا ده‌قه‌گه‌ى ئه‌وه‌ بوى ك حكومه‌ت هه‌رێم وه‌رده‌وام 550 هه‌زار به‌رميل نه‌فت خام رووژانه‌ هه‌نارده‌ بكا له‌ به‌رژه‌وه‌ندى وزاره‌ت نه‌فت عراقى و 300 هه‌زار به‌رميلى له‌ سه‌رچه‌وه‌يل نه‌فتى كه‌ركووك و 250 هه‌زارى له‌ سه‌رچه‌وه‌يل نه‌فتى هه‌رێمه‌و له‌وه‌رانوه‌ر ئه‌وه‌گ به‌غدا پابه‌ند بدێ وه‌ كلكردن به‌ش هه‌رێم له‌ بودجه‌ى عراقى گشتى ك ئه‌كاده‌ 17%.
